মাধবপুর প্রতিনিধি ॥ মাধবপুরে মসজিদের ইমামকে পিটিয়ে আহত করেছে গাছ চোরেরা। চোরাই গাছ উদ্ধারে বন বিভাগের লোকজনকে সহযোগিতা করায় ইমামের উপর হামলার ঘটনাটি ঘটেছে। আহত ইমামের নাম আয়েত উল্লাহ। তিনি উপজেলার শাহজাহানপুর ইউনিয়নের রসুলপুর গ্রামের জামে মসজিদে ইমামের দায়িত্ব পালন করছেন। সংশ্লিষ্ট সূত্রে জানা গেছে-বন বিভাগের বিশেষ টহল বাহিনী গত ১ জুলাই রাত ১১টার দিকে রসুলপুর গ্রামে একটি ট্রাক্টরসহ চোরাই গাছ আটক করে। এতে হাফেজ আয়েত উল্লাহ বনবিভাগের লোকজনকে সহযোগিতা করেছেন অভিযোগ এনে একই গ্রামের কতিপয় গাছ চোর ইমামকে পিটিয়ে গুরুতর আহত করে। আহত ইমামকে গ্রামবাসী উদ্ধার করে মাধবপুর উপজেলা স্বাস্থ্য কমপ্লেক্সে ভর্তি করে। এব্যাপারে ইমাম আয়েত উল্লা বাদী হয়ে একই গ্রামের আব্দুল মান্নান, সাহেদ আলী ও নাসির মিয়াকে আসামী করে ...